На гэтым падарункі да Дня тэатра не скончыліся. На малой сцэне прайшоў першы паказ спектакля “За крапівой, бераг” па творах Сяргея Ясеніна. Прычым падарунак гэты быў зроблены як гледачу, так і выканаўцу галоўнай ролі Аляксею Шчарбакову. На працягу некалькіх гадоў ён выношваў ідэю спектакля пра лёс улюбёнага паэта. Драматургічны матэрыял для пастаноўкі ствараўся ў ходзе рэпетыцый самім Шчарбаковым і рэжысёрам Валянцінай Янавец. Неўзабаве да іх далучылася маладая актрыса тэатра Таццяна Дзячэнка, якая выканала ролю жанчыны ў чорным — зборны вобраз палюбоўніц, жонак, лекарак і пралетарак, з якімі сутыкнуўся Ясенін на сваім жыццёвым шляху. У нервічным спектаклі ўвасобілася чарада сюррэалістычных відзежаў паэта, якія апаноўвалі яго падчас знаходжання ў псіхіятрычнай лякарні. Што адметна, наведвальнікі “Ночы ў тэатры” маглі пазнаёміцца з пастаноўкай першымі — яшчэ да яе афіцыйнай прэм’еры.